Ελπίδα Χατζηδάκη

Η Ελπίδα Χατζηδάκη (γενν. 1948) είναι Ελληνίδα θαλάσσιος αρχαιολόγος, η οποία ειδικεύεται σε αρχαία ναυάγια και λιμενικές πόλεις. Μεγάλωσε στα παράκτια Χανιά και ενδιαφέρθηκε για την θαλάσσια ιστορία από μικρή ηλικία. Η Χατζηδάκη έμαθε να κάνει κατάδυση λίγο μετά το τέλος του λυκείου. Έχει ερευνήσει πολλά αρχαιολογικά μέρη, συμπεριλαμβανομένου του ναυαγίου της Περιστέρας, ενός μινωικού ναυαγίου κοντά στην Ψείρα, και της αρχαίας λιμενικής πόλης Φαλάσαρνα.

Ήταν φίλη με την Χόνορ Φροστ, μία πλέον αποθανόντα δύτρια και υποβρύχιο αρχαιολόγο.

 Αρχαιολογικό έργο 
εναλλ.=Short brick structure by the sea|αριστερά|μικρογραφία|Κυκλικός πύργος που βρέθηκε στη Φαλάσαρνα, φωτογραφημένος από την Χατζηδάκη.
Ξεκινώντας το 1986, η Ελπίδα Χατζηδάκη και το πλήρωμα της άρχισαν να εξερευνούν τη Φαλάσαρνα, μια αρχαία λιμενική πόλη. Η Φαλάσαρνα μπορεί να συμμετείχε στην πειρατεία κατά την Ελληνιστική περίοδο. Η Χατζηδάκη έκανε ανασκαφές σε πολλούς πύργους, οχυρώσεις, εμπορικά κτίρια, λιμάνια, μια σχάρα καθέλκυσης και μια υδροδεξαμενή στην πόλη, ανακαλύπτοντας κομμάτια αμφορέων, όπλων και κεραμικών. Η Φαλάσαρνα ήταν μια βαρέως οχυρωμένη, ανεξάρτητη πόλη που έφτιαχνε τα δικά της νομίσματα.

Το 1992, η Χατζηδάκη ηγήθηκε μιας ομάδας αρχαιολόγων για να εξερευνήσουν το ναυάγιο της Περιστέρας, που βρέθηκε σε ένα νησί κοντά στην Αλόννησο. Αν και η ίδια δεν ανακάλυψε το ναυάγιο - ένας ντόπιος ψαράς το έκανε -, η ομάδα της ήταν η πρώτη που το εξέτασε πλήρως. 
εναλλ.=Four divers explore a shipwreck|μικρογραφία|Ανασκαφές του ναυαγίου της Περιστέρας, φωτογραφία από την Χατζηδάκη.
Η Χατζηδάκη και οι συνεργάτες της βρήκαν πάνω από χίλιους αμφορείς στον πυθμένα γύρω από την τοποθεσία του ναυαγίου, με πολλά άθικτα κεραμικά κάτω από αυτούς. Το πλοίο μετέφερε κρασί για να το πουλήσει. Το ναυάγιο έχει χρονολογηθεί μεταξύ 420 και 400 π.Χ. κατά τη διάρκεια της κλασικής περιόδου της Ελλάδας.

Το ναυάγιο της Περιστέρας είναι τώρα υποβρύχιο μουσείο. Η Χατζηδάκη υπήρξε χαρούμενη που ο αρχαιολογικός χώρος άνοιξε για το κοινό, και ισχυρίζεται ότι πρότεινε αυτή την ιδέα λίγο μετά την ανακάλυψη του ναυαγίου.

Η Χατζηδάκη έψαξε και εξερεύνησε ένα μινωϊκό ναυάγιο στην Ψείρα, ξεκινώντας το 2003. Ένα εμπορικό πλοίο βυθίστηκε κοντά στην ακτή μεταξύ 1725 και 1700 π.Χ. Ενώ το ίδιο το ξύλινο πλοίο δεν έχει διατηρηθεί, η Χατζηδάκη και η ομάδα της βρήκαν μια σειρά από άλλα αντικείμενα: αμφορείς για τη μεταφορά υγρών, δοχεία, εξοπλισμό μαγειρικής, φλιτζάνια και βαρίδια αλιείας. 

 Εκδόσεις 

 Μονογραφίες 

 The Classical and Hellenistic Harbor at Phalasarna: A Pirate's Port? (1988)
 The Minoan Shipwreck at Pseira, Crete (2021) 

 Κεφάλαια βιβλίου 

 Crete beyond the Palaces (2004) - Chapter 4: "A Possible Minoan Harbor on South Crete"
 Digital Cultural Heritage (2019) - "Quasi–Mixed Reality in Digital Cultural Heritage. Combining 3D Reconstructions with Real Structures on Location—The Case of Ancient Phalasarna" with Gunnar Liestøl
 In the Footsteps of Honor Frost. The life and legacy of a pioneer in maritime archaeology (2019) - "Three Decades of Adventures with Honor Frost in Crete"

 Άρθρα 

 The International Journal of Nautical Archaeology and Underwater Exploration (1985)
 American Journal of Archaeology (1988)
 Hesperia: The Journal of the American School of Classical Studies at Athens (1990)
 Bulletin de correspondance hellénique (1996)

 Παραπομπές 

Κατηγορία:Έλληνες αρχαιολόγοι
Κατηγορία:Αρχαιογνώστες